ቀርኒ ዘይብሉ ወይ እናሃለዎ ናብ መትልሑ ዝደነነ ብዕራይ እንታይ ይባሃል?
ፈረሰኛ መርዓት
መርዓዊን መርዓትን ኣብ ቤት ሒማ ንሰለስተ መዓልቲ ድሕሪ ምቕናይ ናብ ቤቶም ይኣትው። ከመይ ኣቢሎም ይኣትዉ ክጽሕፍ ግዜይን ግዜኹምን ኣይኣክልን። ግዳ ቈቈቡዑ ክገናጽሎ።
ኣንበብቲ ከመዮ ሓላፍ መንገዲ ጥቕስ ንምባል ዝገብሮ ምልዓል ቈብዕ ሕሰብዎ።
‘ኣይንሕምሲ ኣይንኸምሲ’ እንተበልኩም ግና ከም ኣያ ዳኘው፡ ክሳድ ሒዝኩም ተጸበዩኒ። መን’ዩ ዳኘውዶ ኸኣ በልኩም? ዳኘው፡ መዋእሉ ነገር ሰብ ከይጸገበ ምስሊ ገጹ ብመፍጋእቲ መራኣዪ ተሳኢንዎ ነይሩ ዝብሃል ፈልጻም ጐበዝ ዛይደ-ኮሎም’ዩ።
እቲ ካብ ዓድታት ዛይደ-ኮሎም ኣብዚ’ዩ ተባሂሉ ሰፈራ ዘይተረኽበሉ በጽሒ፡ ከይተባእሰ እንተሓዲሩ ከም ጭራስ ምስ ትኽሎ እምኒን ዶምባይ(ቀርኒ ዘይብሉ ወይ እናሃለዎ ናብ መትልሑ ዝደነነ ብዕራይ)ን ክደፋለጽ ይሓድር ነይሩ ይብልዎ። ግዳ መዓስ ደም ዝሰረቦ ባእሲ፡ ብጥራሑ’ዩ ዝብኣስ ይብልዎ።
ዶምባይ